Горноџум. Котл. во рамките на Пиринска МакедонијаГорноџум. Котл.
Местоположба на Горноџумајската Котлина во рамките на Пиринска Македонија

**Горноџумајска Котлина**, служб. **Благоевградска Котлина** (бугарски: *Благоевградска котловина*; до 5 мај 1950 г. *Горноджумайска котловина*) — котлина во Пиринска Македонија, во поречието на реката Струма.

Физички одлики
--------------

Котловината е длабоко налегната по раседните линии меѓу планините Рила на исток и Влаина на запад. На север чрез Кочериновската Клисура на Струма се поврзува со јужниот дел на Дупничката Котлина (Бобошевско Поле), а на југ преку Орановската Клисура — со Симитлиската Котлина. Најголемата должина на котлината во правец север-југ изнесува 8 км, а ширината ѝ е 4 км. Зафаќа површина од 34 км2. Средната надморска височина изнесува 350 м.

Геологија
---------

Котлината е образувана во текот на плиоценот со потонувањето на раседите. Дното ѝ е покриено со насложно-собирни наноси, а пограничните делови се плиоценски и водотечни наслаги. Голем дел од котлината е зафатен со разлеаниот наносен конус на реката Горноџумајска Бистрица. Во подрачјето на Горна Џумаја извираат минерални води со температура од 54,6 °C и проточност од околу 100 м3/сек.

Клима
-----

Климата е умереноконтинентална со средоземно влијание. Средната годишна температура изнесува 12,6 °C (Г. Џумаја), средната јануарска е 1,2 °C, а средна јулска е 23 °C. Средните годишни врнежи изнесуваат 517 мм.

Хидрографија
------------

Котлината се одводнува од реката Струма и долните теченија на нејзините притоки Горноџумајска Бистрица (лева) и Логодашка Река (десна). Почвите се претежно циметни шумски и наносни, кои заедно со поволните климатски услови го овозможуваат одгледувањето на тутун, зеленчук, овошје, лозја и развитокот на сточарството.

Населени места
--------------

Во котлината има еден град и седум села:

* Горна Џумаја (буг. Благоевград)
* Ајдарово (буг. Изгрев)
* Бело Поле
* Делијазмино (буг. Зелендол)
* Крџево (буг. Б’лгарчево)
* Моштанец
* Покровник
* Хасарлак (буг. Рилци)

Сообраќај
---------

Од север кон југ, во потег од 8,7 км минува дел од првокласниот пат бр. 1 од Државната патна мрежа Видин – Софија – ГП „Кулата".

Од исток кон запад, од Горна Џумаја до с. Делијазмино, во потег од 3,8 км минува дел од третокласниот пат бр. 106 од Државната патна мрежа Горна Џумаја – ГП „Логодаж" („Станке Лисичково").

Напоредно на првокласниот пат проаѓа и дел од трасата железничката линија Софија – Горна Џумаја – Кулата.

Поврзано
--------

* Неврокопска Котлина
* Светиврачко-петричка Котлина

Наводи
------

1. ↑  Научноинформационен център „Българска енциклопедия" (2015). *Промени в наименованията на физикогеографските обекти в България 1878 – 2014 г*. София: Книгоиздателска къща „Труд". стр. 30. ISBN 978-954-398-401-5.

* Енциклопедия България, том 1, Издателство на БАН, София, 2011, стр. 282.
* Мичев, Н и Ц. Михайлов, И. Вапцаров и Св. Кираджиев, Географски речник на България, София 1980 г. стр. 49 – 50.  Архивирано на 30 јули 2017 г.

Надворешни врски
----------------

* Лист од карта К-34-71 Архивирано на 16 октомври 2013 г. Размер: 1:100 000.
* Лист од карта К-34-83 Архивирано на 19 октомври 2013 г. Размер: 1:100 000.

Координати: 42°0′24″N 23°3′40″E﻿ / ﻿42.00667° СГШ; 23.06111° ИГД﻿ / 42.00667; 23.06111